Informaţii generale privind autoritatea contractantă, în special denumirea, codul fiscal, adresa, numărul de telefon, telefax şi/sau adresa de e-mail ale persoanei de contact:  **Județul Vrancea, Bd. Dimitrie Cantemir nr.1, cod fiscal 4350394 Focșani, judeţul Vrancea, telefon 0237616800, fax 0237212228, e-mail** **contact@cjvrancea.ro**

**Anunț de participare**

Județul Vrancea face cunoscută intenţia de a atribui contracte de finanţare nerambursabilă pentru anul 2024, în baza Legii nr. 350/2005, privind regimul finanţărilor nerambursabile din fonduri publice alocate pentru activităţi nonprofit de interes general, pentru domeniile: educație și tineret, cultură, activități sportive, sănătate și protecția mediului.

Finanțarea nerambursabilă este limitată pentru fiecare proiect la valoarea maximă de 200 000 lei, urmând să fie finanțate proiectele care au obținut între 100-50 de puncte, în ordinea descrescătoare a punctajului, indiferent de domeniul de activitate pentru care au fost depuse, fără a se depăși valoarea totală a bugetului alocat pentru Programul anual pe anul 2024, în cuantum de 2 000 000 lei.

Documentația pentru elaborarea și prezentarea propunerii de proiect se regăsește în cuprinsul Regulamentului privind acordarea finanțării nerambursabile din fonduri ale bugetului județului Vrancea pentru persoanele fizice sau juridice fără scop patrimonial, disponibil pe site-ul [www.cjvrancea.ro](http://www.cjvrancea.ro), la secțiunea Informații publice – Finanțări pe Legea nr. 350/2005.

Data limită pentru depunerea propunerilor de proiect este **26 aprilie 2024, ora 12:00**, conform Art. 20, alin. (2) din Legea 350/2005 privind regimul finanţărilor nerambursabile din fonduri publice alocate pentru activităţi nonprofit de interes general. Accelerarea procedurii se datorează necesității demarării în timp util a proiectelor depuse de solicitanți

Documentaţia de solicitare a finanţării, redactată în limba română, se va depune în două exemplare (original şi copie) la Registratura instituției, situată pe B-dul Dimitrie Cantemir, nr.1 din Municipiul Focşani sau se poate transmite prin poştă, cu confirmare de primire pe adresa Municipiul Focşani, B-dul. Dimitrie Cantemir, nr. 1, cod poştal 620098, jud. Vrancea, cu menţiunea „În atenţia Secretariatului comisiei de evaluare şi selecţionare a finanţărilor nerambursabile conform Legii nr. 350/2005” și domeniul în care se încadrează proiectul: **a) educație și tineret; b) cultură; c) activități sportive; d) sănătate și mediu**.

Pentru a fi eligibile, durata de implementare a proiectelor înscrise în competiție nu trebuie să depășească data de **30 noiembrie 2024.**

Selecția și evaluarea proiectelor, în vederea obținerii finanțării nerambursabile, se va face de către comisiile de evaluare și contestații, în perioada **07 – 24 mai 2024**, conform prevederilor Legii nr. 350/2005 și criteriilor de evaluare prevăzute în Regulamentul privind regimul finanţărilor nerambursabile din fonduri ale bugetului județului Vrancea pentru activităţi nonprofit de interes județean, disponibil pe site-ul [www.cjvrancea.ro](http://www.cjvrancea.ro), secțiunea Informații publice.

Prezentul anunț a fost publicat în Monitorul Oficial al României Partea a VI-a